Folketing
2006-05-18

Det er jeg ked af, for jeg er for så vidt enig i de kloge betragtninger, som Det Radikale Venstre kom med i maj 2005 om præmisserne for at trække sig ud. Så vil jeg lige sige til hr. Niels Helveg Petersen, at det må være en misforståelse, at vi skulle sige, at vi vil blive uden et FN-mandat. Det kan forstås på den måde, at vi går ned til et minimum, men det forudsætter vel, at vi stadig har FN's Sikkerhedsråds opfordring til at være der, og at vi har den irakiske regerings opfordring til os om at blive der. Det forudsætter selvfølgelig også, at Folketinget også synes, vi skal det, og endelig forudsætter det, at regeringen synes, det har en særlig mening, at vi til sidst bliver med et minimumsantal. Det, vi gør i dag, er at vedtage noget for den næste 12-måneders-periode, og det er ikke at binde os længere.